Official Journal L 241 , 26/09/2000 P. 0039 - 0042



Ir-Regolament tal-Kummissjoni (KEE) Nru 2020/2000 tal-25 ta' Settembru 2000 li jemenda r-Regolament (KEE) Nru 207/93 li jiddefenixxi l-kontenut ta’ l-Anness VI tar-Regolament tal-Kunsill (KEE) Nru 2092/91 u li jemenda s-Sezzjoni C ta’ l-Anness VI tar-Regolament (KEE) Nru 2092/91 dwar il-produzzjoni organika tal-prodotti agrikoli u l-indikazzjoni ta’dan fil-prodotti agrikoli u l-prodotti ta' l-ikel IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidraw ir-Regolament tal-Kunsill (KEE) Nru 2092/91 ta' l-24 ta' Ġunju 1991 dwar il-produzzjoni organika tal-prodotti agrikoli u l-indikazzjonijiet li jirreferu għalihom dwar il-prodotti agrikoli u l-prodotti ta' l-ikel [1], kif l-aħħar emendat bir-Regolament tal-Kummissjoni (KE) Nru 1437/2000 [2], u partikolarment l-Artikolu 5 (7) u (8) u Artikolu 13 tiegħu, Billi: (1) Ir-Regolament tal-Kummissjoni (KEE) Nru 207/93 [3], kif l-aħħar emendat bir-Regolament (KE) Nru 345/97 [4], jiddefinixxi l-kontenut ta’ l-Anness VI tar-Regolament (KEE) Nru 2092/91 u stabbilixxa regoli ddettaljati għall-implimentazzjoni tad-dispożizzjonijiet ta’ l-Artikolu 5 (4) ta' dak ir-Regolament. (2) Ir-regoli ddettaljati għall-implimentazzjoni ta' l-amministrazzjoni ta' l-awtorizzazzjonijiet proviżorji ta' l-Istati Membri stabbiliti fl-Artikolu 5 (3) (b) u 5 (5a) (b) tar-Regolament (KEE) Nru 2092/91, kif stabbilit fl-Artikolu 3 tar-Regolament (KEE) Nru 207/93, għandhom ikunu reveduti biex jittieħed akkont ta' ċerti diffikultajiet preżentement esperjenzati mill-Istati Membri. (3) Jidher li ċerti prodotti fis-Sezzjoni C ta’ l-Anness VI huma disponibbli fi kwantitajiet suffiċenti fil-Komunità mill-biedja organika. Għalhekk dawk il-prodotti għandhom jiġu mneħħija minn Sezzjoni C ta’ l-Anness VI. (4) Perjodu ta’ grazzja għandu jitħalla għal ċerti prodotti konvenzjonali mneħħija li jippermettu l-utilizzazzjoni tal-ħażniet eżistenti u l-adattazzjoni ta' l-industrija għal ħtiġijiet ġodda. (5) Il-miżuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitat li hemm referenza dwaru fl-Artikolu 14 tar-Regolament (KEE) Nru 2092/91, ADOTTAT DAN IR-REGOLAMENT: L-Artikolu 1 "L-Artikolu 3: 1. Sakemm l-ingredjent ta’ oriġini agrikola ma jkunx inkluż fis-Sezzjoni C ta’ l-Anness VI tar-Regolament (KEE) Nru 2092/91, dak l-ingredjent jista jkun użat bi qbil mad-deroga li hemm provvediment dwarha fl-Artikolu 5 (3) (b) u l-Artikolu 5 (5a) (b) ta' dak ir-Regolament b'dawn il-kondizzjonijiet segwenti: (a) li l-operatur ikun innotifika lill-awtorità kompetenti ta’ l-Istat Membru bl-evidenza kollha meħtieġa li turi li l-ingredjent ikkonċernat ikun jissodisfa l-ħtiġijiet ta’ l-Artikolu 5 (4) tar-Regolament (KEE) Nru 2092/91; u (b) li l-awtorità kompetenti tal-Pajjiż Membru tkun awtorizzata proviżorjament, bi qbil mal-ħtiġijiet ta’ l-Artikolu 5 (4) tar-Regolament (KEE) Nru 2092/91, l-użu għal perjodu massimu ta' tliet xhur wara li tkun ivverifikat li l-operatur ikun għamel il-kuntatti meħtieġa mal-fornituri l-oħra fil-Komunità biex jassigura lilu nnifsu dwar in-nuqqas ta' disponibbiltà ta’ l-ingredjenti kkonċernati mal-ħtiġijiet ta' kwalità mitluba; mingħajr preġudizzju għad-dispożizzjonijiet tal-paragrafu 6, l-Istat Membru jista’ jtawwal din l-awtorizzazzjoni għal massimu ta' tliet darbiet għal seba’ xhur kull darba; u (ċ) l-ebda deċiżjoni ma tkun ittieħdet, bi qbil mad-dispożizzjonijiet tal-paragrafi 4 jew 6 li awtorizzazzjoni tkun ingħatat fir-rigward ta' l-ingredjent ikkonċernat għandha tkun irtirata. 2. Meta awtorizzazzjoni kif hemm referenza dwarha fil-paragrafu 1 tkun ingħatat, l-Istat Membru għandu immedjatament jinnotifika lill-Istati Membri l-oħra u lill-Kummissjoni, bl-informazzjoni li ġejja: (a) id-data ta' l-awtorizzazzjoni u fil-każ ta’ awtorizzazzjoni mtawla, id-data ta' l-ewwel awtorizzazzjoni; (b) l-isem, l-indirizz, in-numru tat-telefon, u fejn relevanti, il-fax u l-email ta' min hu awtorizzat; l-isem u l-indirizz tal-post fejn tiġi kkuntatjata l-awtorità li tkun tat l-awtorizzazzjoni; (ċ) l-isem u, fejn meħtieġ, id-deskrizzjoni preċiża u l-ħtiġijiet ta' kwalità ta' l-ingredjent ta’ l-oriġini agrikulturali kkonċernat; (d) it-tip ta' prodotti li għal preparazzjoni tiegħu l-ingredjent mitlub ikun meħtieġ; (e) il-kwantitajiet li hemm bżonn u l-ġustifikazzjoni għal dawk il-kwantitajiet; (f) ir-raġunijiet għal, u l-perjodu mistenni, ta' skarsezza; (g) id-data meta l-Istat Membru jibgħat din in-notifika lill-Istati Membri l-oħra u lill-Kummissjoni. Il-Kummissjoni u/jew l-Istati Membri jistgħu jagħmlu din l-informazzjoni disponibbli għall-pubbliku. 3. Meta Stat Membru jissottometti kummenti lejn il-Kummissjoni u lejn l-Istat Membru li jkun ta l-awtorizzazzjoni, li juru li provvisti huma disponibbli ma’ tul il-perjodu ta' dik l-iskarsezza, l-Istat Membru għandu jikkonsidra li jirtira dik l-awtorizzazzjoni jew inaqqas il-perjodu maħsub tal-validità, u għandu jinforma lill-Kummissjoni u lill-Istati Membri l-oħra bil-miżuri li jkun ħa jew li jkun sejjer jieħu, fi żmien 15-il ġurnata mid-data ta' meta jirċievi l-informazzjoni. 4. Fuq it-talba ta' Stat Membru jew fuq l-inizjattiva tal-Kummissjoni, il-materja għandha tkun ippreżentata għall-eżami tal-Kumitat li hemm referenza dwaru fl-Artikolu 14 tar-Regolament (KEE) Nru 2092/91. Jista jiddeċiedi, bi qbil mal-proċedura kif stabbilita fl-Artikolu 14, li awtorizzazzjoni mogħtija tkun imneħħija jew li l-perjodu tal-validità jkun emendat, jew meta xieraq, li l-ingredjent ikkonċernat jiġi inkluż fis-Sezzjoni C ta' l-Anness VI. 5. Fil-każ ta' dewmien kif hemm referenza dwaru fil-paragrafu 1 (b), il-proċeduri tal-paragrafi 2 u 3, għandhom japplikaw. 6. Meta Stat Membru ikun irid jassigura li ingredjent minn produzzjoni konvenzjonali jkun jista’ jibqa jintuża wara t-tielet teħid ta' l-awtorizzazzjoni li hemm referenza dwarha fil-paragrafu 1 (b), dan l-Istat Membru għandu, flimkien man-notifika għat-tielet tiġdida ta’ l-awtorizzazzjoni mogħtija, jinnotifika t-talba għall- inklużjoni ta' l-ingredjent fl-Anness VI, is-Sezzjoni C. Sakemm l-ebda deċiżjoni ma tkun daħlet fis-seħħ bi qbil mal-proċedura li hemm referenza dwarha fl-Artikolu 14, biex ikun inkluż l-ingredjent fl-Anness VI, is-Sezzjoni C jew biex titneħħa l-awtorizzazzjoni, l-Istat Membru jista’ jkompli jestendi l-awtorizzazzjoni għal perjodi sussegwenti ta' seba’ xhur fir-rigward tal-kondizzjonijiet tal-paragrafi 1, 2 u 3." L-Artikolu 2 Is-Sezzjoni C ta' l-Anness VI tar-Regolament (KEE) Nru 2092/91 hija mibdula bl-Anness ta' dan ir-Regolament. L-Artikolu 3 Dawn il-prodotti ta' uċuħ tar-raba’ jistgħu jintużaw skond l-istess kondizzjonijiet bħal prodotti elenkati fis-Sezzjoni C ta' l-Anness VI tar-Regolament (KEE) Nru 2091/91 sa sitt xhur mid-dħul fis-seħħ ta' dan ir-Regolament: Aċerola (Malphigia punicifolia), ġewż tal-cashew (Anacardium occidentale), fenugreek (Trigonella foenum-graecum), papayas (Carica papaya), ġewż tal-prinjoli (Pinus pinea), allspice (Pimenta dioica), kardamomu (Fructus cardamomi (minoris) (malabariensis) Elettaria cardamomum), kannella (Cinnamomum zeylanicum), imsimier tal-qronfol (Syzygium aromaticum), ġinġer (Zingiber officinale), kari kompost minn: kosbor (Coriandrum sativum), mustarda (Sinapis alba), busbież (Foeniculum vulgare), ġinġer (Zingiber officinale), kif ukoll xaħmijiet u żjut, kemm jekk huma rraffinati u anki jew le imma li ma humiex kimikalment immodifikati mill-palmi, ir-rapa, mill-għosfor, mill-ġulġliel u mis-sojja. L-Artikolu 4 Dan ir-Regolament għandu jidħol fis-seħħ fis-7 jum ta' wara l-publikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jkun jorbot fl-intier tiegħu u direttament applikabbli fl-Istati Membri kollha. Magħmul Brussel, fil-25 ta' Settembru 2000. Għall-Kummisjoni Franz Fischler Membru tal-Kummissjoni [1] ĠU L 198, tat-22.7.1991, p. 1. [2] ĠU L 161, ta' l-1.7.2000, p. 62. [3] ĠU L 25, tat-2.2.1993, p. 5. [4] ĠU L 58, tas-27.2.1997, p. 38. -------------------------------------------------- ANNESS "SEZZJONI C. INGREDJENTI TA’ ORIĠINI AGRIKOLA LI MA JKUNUX ĠEW PRODOTTI ORGANIKAMENT, LI HEMM REFERENZA GĦALIHOM FL-ARTIKOLU 5 (4) TAR-REGOLAMENT (KEE) Nru 2092/91 C.1. Prodotti tal-ħxejjex mhux ipproċessati kif ukoll prodotti dderivati minnhom bi proċessi li hemm referenza dwarhom fid-defenizjoni 2 (a) ta' l-introduzzjoni ta' dan l-Anness: C.1.1. Frott li jittiekel, ġewż u żrieragħ: ġandar | Quercus spp. | ġewż tal-kola | Cola acuminata | ribes | Ribes uva-crispa | maracujas (frott tal-passjoni) | Pasiflora edulis | ċawsli (mqadda) | Ribus idaeus | passulina ħamra | Ribes rubrum | C.1.2. Ħwawar u ħxejjex li jittieklu: nuċimuskata | Myristica fragrans, sal-31.12.2000 biss | bżar aħdar | Piper nigrum, sal-30.4.2001 biss | bżar (tal-Peru) | Schimus molle L. | żerriegħa tar-ravanell | Armoracia rusticana | galanga minuri | Alpinia officinarum | fjuri tal-għosfor | Carthamus tinctorius | Aruka (ħwawar) | Nasturtium officinale | C.1.3. Varji: algae (alka), inkluż ħaxix (alka) tal-baħar, permissibbli fil-preparazzjoni konvenzjonali tal-prodotti ta' l-ikel C.2. Prodotti veġetali, ipproċessati bi proċessi li hemm referenza dwarhom fid-definizjoni 2 (b) ta' l-introduzzjoni ta' dan l-Anness C.2.1. Xaħmijiet u żjut kemm jekk raffinati u anki jekk le, imma mhux modifikati kimikament, idderivati minn pjanti apparti minn: kawkaw | Theobroma cacao | ġewż ta' l-indi | Cocos nucifera | żebbuġ | Olea europaea | ġirasol (warda tax-xemx) | Helianthus annus | palmi (prinjol) | Elacis guineensis | rapa | Brasica napus, rapa | għosfor | Carthamus tinctorius | ġulġliel | Sesamum indicum | sojja | Glycine max | C.2.2. Is-segwenti zokkrijiet, lamti u prodotti oħra minn ċereali u tuberi: zokkor tal-pitravi, sal-1.4.2003 biss fruttożju karta tar-ross karta tal-ħobż bla ħmira lamtu mir-ross u min qamħirrun imxaħħam, mhux immodifikati kimikament C.2.3. Varji: kosbor, ittrattat bid-duħħan | Coriandrum sativum sal-31.12.2000 biss | proteini tal-piżelli | Pisum spp. | rum, miksub biss mill-meraq tal-kannamiela kirsch ippreparata fuq il-bażi ta' frott u ħwawar kif hemm referenza dwarha fis-sezzjoni A.2 ta' dan l-Anness taħlitiet ta' uċuħ agrikoli permissibbli fil-preparazzjoni konvenzjonali ta' prodotti ta' l-ikel, u li jgħatu kwalitajiet ta' kulur u togħma lil-prodotti tal-ħelu, għall-preparazzjoni biss ta' "Gummi Bärchen", sat-30.9.2000 biss taħlitiet tal-bżar segwenti: Piper nigrum, Schinus molle u Schinus terebinthifolium, sal-31.12.2000 biss C.3. Prodotti mill-annimali: organiżmi akwatiċi, li ma joriġinawx mill-akwakultura, u permissibbli fil-preparazzjoni konvenzjonali tal-prodotti ta' l-ikel trab tax-xorrox tal-ħalib | sal-31.8.2001 biss | ġelatina | | għasel | sal-28.2.2002 biss | lattożju | sal-31.8.2001 biss | trab tax-xorox "herasuola"" | | --------------------------------------------------